ddrg/super_eurlex huggingface dataset:
Neuvoston päätös, tehty 20 päivänä lokakuuta 1997, Euroopan yhteisöjen ja niiden jäsenvaltioiden sekä Tsekin tasavallan välisen Eurooppa-sopimuksen eläinten ja kasvien terveyttä ja eläinten hyvinvointia koskevista toimenpiteistä kaupan alalla tehdyn pöytäkirjan tekemisestä



Virallinen lehti nro L 106 , 06/04/1998 s. 0001 - 0002



NEUVOSTON PÄÄTÖS, tehty 20 päivänä lokakuuta 1997, Euroopan yhteisöjen ja niiden jäsenvaltioiden sekä T Osekin tasavallan välisen Eurooppa-sopimuksen eläinten ja kasvien terveyttä ja eläinten hyvinvointia koskevista toimenpiteistä kaupan alalla tehdyn pöytäkirjan tekemisestä (98/250/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä sen 228 artiklan 2 kohdan ensimmäisen virkkeen kanssa, ottaa huomioon Euroopan yhteisöjen ja niiden jäsenvaltioiden ja T Osekin tasavallan välisestä assosiaatiosta 4 päivänä lokakuuta 1993 allekirjoitetun Eurooppa-sopimuksen (1), ottaa huomioon komission ehdotuksen (2), sekä katsoo, että yhteisön ja T Osekin tasavallan välisissä neuvotteluissa on päästy sellaiseen vaiheeseen, jossa lisäpöytäkirjan tekeminen on nyt mahdollista ottaen huomioon, että liitteitä on tarvittaessa muutettava säännöllisesti; tämä pöytäkirja auttaa kehittämään sopimuspuolten keskinäistä kauppaa ottamalla käyttöön alueellistamisen periaatteen soveltamisen tärkeimpien eläintautien ja haitallisten organismien osalta ja luettelemalla hyödykkeet, joiden osalta yhtäläiset kaupankäynnin edellytykset tunnustetaan, ja on tarpeen hyväksyä tämä pöytäkirja, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisöjen ja niiden jäsenvaltioiden sekä T Osekin tasavallan välisestä assosiaatiosta tehtyyn Eurooppa-sopimukseen liittyvä eläinten ja kasvien terveyttä ja eläinten hyvinvointia koskevista toimenpiteistä kaupan alalla tehty pöytäkirja. Pöytäkirjan teksti on tämän päätöksen liitteenä. 2 artikla Neuvoston puheenjohtaja tekee pöytäkirjan 20 artiklassa (3) tarkoitetun ilmoituksen Euroopan yhteisön puolesta. 3 artikla Komissio edustaa yhteisöä maatalouden alakomiteassa niiden kysymysten osalta, joita liitteenä oleva pöytäkirja koskee. Sitä avustavat eläinlääkinnästä ja kasvien terveydestä vastaavat jäsenvaltioiden edustajat. Niitä aloja koskeva yhteisön assosiaationeuvostossa hyväksymä kanta, joita pöytäkirja koskee, määritellään Euroopan yhteisöjen ja niiden jäsenvaltioiden ja T Osekin tasavallan välistä assosiaatiota koskevan Eurooppa-sopimuksen tekemisestä 19 päivänä joulukuuta 1994 tehdyn neuvoston ja komission päätöksen (4) 2 artiklan mukaisesti.. Tehty Luxemburgissa 20 päivänä lokakuuta 1997. Neuvoston puolesta F. BODEN Puheenjohtaja (1) EYVL L 360, 31.12.1994, s. 2. (2) EYVL C 229, 28.7.1997, s. 1. (3) Neuvoston pääsihteeristö julkaisee pöytäkirjan voimaantulopäivän Euroopan yhteisöjen virallisessa lehdessä. (4) EYVL L 360, 31.12.1994, s. 1.
Neuvoston päätös, tehty 7 päivänä lokakuuta 1997, Koillis-Atlantin meriympäristön suojelua koskevan yleissopimuksen tekemisestä



Virallinen lehti nro L 104 , 03/04/1998 s. 0001 - 0001



NEUVOSTON PÄÄTÖS, tehty 7 päivänä lokakuuta 1997, Koillis-Atlantin meriympäristön suojelua koskevan yleissopimuksen tekemisestä (98/249/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 130 s artiklan 1 kohdan yhdessä 228 artiklan 2 kohdan ja 3 kohdan ensimmäisen alakohdan kanssa, ottaa huomioon komission ehdotuksen, ottaa huomioon Euroopan parlamentin lausunnon (1), sekä katsoo, että komissio osallistui yhteisön puolesta neuvotteluihin yleissopimusehdotuksen laatimiseksi Koillis-Atlantin meriympäristön suojelusta, tämä yleissopimus allekirjoitettiin yhteisön puolesta 22 päivänä syyskuuta 1992, yleissopimuksen tarkoituksena on estää ja poistaa pilaantumista sekä suojella merialuetta ihmisten toiminnasta aiheutuvilta haitallisilta vaikutuksilta, yhteisö on hyväksynyt toimenpiteitä yleissopimuksen soveltamisalalla, ja sen olisi sen vuoksi tehtävä kansainvälisiä sitoumuksia tällä alalla; yhteisön toiminta täydentää tarvittavissa määrin niiden jäsenvaltioiden toimintaa, joita asia suoranaisesti koskee, ja sen osallistuminen yleissopimukseen olisi ilmeisesti toissijaisuusperiaatteen mukaista, ja perustamissopimuksen 130 r artiklan nojalla yhteisön ympäristöpolitiikalla myötävaikutetaan muun ohessa ympäristön laadun säilyttämistä, suojelua ja parantamista, ihmisten terveyden suojelua ja luonnonvarojen harkittua ja järkevää käyttöä koskevien tavoitteiden saavuttamiseen; lisäksi yhteisö ja jäsenvaltiot tekevät kukin toimivaltansa puitteissa yhteistyötä kolmansien maiden ja toimivaltaisten kansainvälisten järjestöjen kanssa, ON TEHNYT TÄMÄN PÄÄTÖKSEN: 1 artikla Hyväksytään yhteisön puolesta Pariisissa 22 päivänä syyskuuta 1992 allekirjoitettu yleissopimus Koillis-Atlantin meriympäristön suojelusta. Yleissopimuksen teksti on tämän päätöksen liitteenä. 2 artikla Neuvoston puheenjohtaja valtuutetaan nimeämään henkilö tai henkilöt, joilla on oikeus tallettaa hyväksymisasiakirjat Ranskan tasavallan hallituksen huostaan yleissopimuksen 26 artiklan määräysten mukaisesti. 3 artikla Komissio edustaa yhteisöä yleissopimuksen 10 artiklan mukaisesti perustetussa komissiossa yhteisön toimivaltaan kuuluvien asioiden osalta. Tehty Luxemburgissa 7 päivänä lokakuuta 1997. Neuvoston puolesta J.-C. JUNCKER Puheenjohtaja (1) EYVL C 89, 10.4.1995, s. 199.
Komission päätös, tehty 19 päivänä maaliskuuta 1998, lihavalmisteiden tuonnista Meksikosta ja päätöksen 97/222/ETY muuttamisesta (ETA:n kannalta merkityksellinen teksti)



Virallinen lehti nro L 098 , 31/03/1998 s. 0044 - 0045



KOMISSION PÄÄTÖS, tehty 19 päivänä maaliskuuta 1998, lihavalmisteiden tuonnista Meksikosta ja päätöksen 97/222/ETY muuttamisesta (ETA:n kannalta merkityksellinen teksti) (98/246/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston asetuksen 72/462/ETY (1), sellaisena kuin se on viimeksi muutettuna direktiivillä 97/79/EY (2), ja erityisesti sen 21 a ja 22 artiklan, sekä katsoo, että neuvoston päätöksessä 79/542/ETY (3), sellaisena kuin se on viimeksi muutettuna komission päätöksellä 98/146/EY (4), on luettelo kolmansista maista, joista jäsenvaltiot saavat tuoda nautaeläimiä, sikoja, hevoseläimiä, lampaita ja vuohia sekä tuoretta lihaa ja lihavalmisteita, komission päätöksessä 97/221/EY (5) säädetään lihavalmisteiden tuontiin liittyvistä eläinten terveyttä koskevista edellytyksistä ja eläinlääkärintodistuksista, komission päätöksessä 97/222/EY (6), sellaisena kuin se on viimeksi muutettuna päätöksellä 97/737/EY (7), on luettelo kolmansista maista, jotka saavat käyttää eläinlääkärintodistuksen mallia tuodessaan lihavalmisteita kolmansista maista, eläinten terveystilanne ja eläinlääkäripalvelut täyttävät Meksikossa vaatimukset tiettyihin luokkiin kuuluvan tuoreen lihan tuomiseksi Euroopan yhteisöön. päätös 97/222/EY olisi muutettava vastaavasti, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään päätöksen 97/222/EY liitteessä olevaan II osaan seuraava rivi ISO-koodin aakkosjärjestyksen mukaisesti: >TAULUKON PAIKKA> 2 artikla Tämä päätös on osoitettu kaikille jäsenvaltioille. Tehty Brysselissä 19 päivänä maaliskuuta 1998. Komission puolesta Franz FISCHLER Komission jäsen (1) EYVL L 302, 31.12.1972, s. 28 (2) EYVL L 24, 30.1.1998, s. 31 (3) EYVL L 146, 14.6.1979, s. 15 (4) EYVL L 46, 17.2.1998, s. 8 (5) EYVL L 89, 4.4.1997, s. 32 (6) EYVL L 89, 4.4.1997, s. 39 (7) EYVL L 295, 29.10.1997, s. 39
Neuvoston päätös, tehty 16 päivänä maaliskuuta 1998, ammatillisen koulutuksen neuvoa-antavan komitean jäsenten nimeämisestä



Virallinen lehti nro C 099 , 01/04/1998 s. 0004 - 0007



NEUVOSTON PÄÄTÖS, tehty 16 päivänä maaliskuuta 1998, ammatillisen koulutuksen neuvoa-antavan komitean jäsenten nimeämisestä (98/C 99/03) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 128 artiklan, ottaa huomioon yhteisen ammatillista koulutusta koskevan politiikan toteuttamisen yleisperiaatteista 2 päivänä huhtikuuta 1963 annetun neuvoston päätöksen (1) ja erityisesti sen neljännen periaatteen, ottaa huomioon ammatillisen koulutuksen neuvoa-antavan komitean säännöistä 18 päivänä joulukuuta 1963 annetun neuvoston päätöksen (2), jota on muutettu 9 päivänä huhtikuuta 1968 annetulla päätöksellä (3), ottaa huomioon jäsenvaltioiden hallitusten neuvostolle esittämät ehdokasluettelot, sekä katsoo, että neuvosto on 2 päivänä kesäkuuta 1995 tekemällään päätöksellä (4) nimennyt ammatillisen koulutuksen neuvoa-antavan komitean varsinaiset jäsenet ja varajäsenet 2 päivästä kesäkuuta 1995 1 päivään kesäkuuta 1997, ja on aiheellista nimetä ammatillisen koulutuksen neuvoa-antavan komitean varsinaiset jäsenet ja varajäsenet kahden vuoden toimikaudeksi, ON PÄÄTTÄNYT SEURAAVAA: 1 artikla Nimetään seuraavat henkilöt ammatillisen koulutuksen neuvoa-antavan komitean varsinaisiksi jäseniksi ja varajäseniksi 16 päivänä maaliskuuta 1998 alkavaksi ja 15 päivänä maaliskuuta 2000 päättyväksi toimikaudeksi: I. >TAULUKON PAIKKA> II. >TAULUKON PAIKKA> III. >TAULUKON PAIKKA> 2 artikla Tämä päätös julkaistaan tiedoksi Euroopan yhteisöjen virallisessa lehdessä. 3 artikla Espanjan työntekijäjärjestöjen edustajien nimeämisestä päätetään myöhemmin. Tehty Brysselissä 16 päivänä maaliskuuta 1998. Neuvoston puolesta J. CUNNINGHAM Puheenjohtaja (1) EYVL 63, 20.4.1963, s. 1338/63. (2) EYVL 190, 30.12.1963, s. 3090/63. (3) EYVL L 91, 12.4.1968, s. 26. (4) EYVL C 164, 30.6.1995, s. 2.
Neuvoston päätös, tehty 31 päivänä maaliskuuta 1998, riskiaineksen käytön kieltämisestä tarttuvien spongiformisten enkefalopatioiden vuoksi tehdyn komission päätöksen 97/534/EY muuttamisesta



Virallinen lehti nro L 102 , 02/04/1998 s. 0026 - 0027



NEUVOSTON PÄÄTÖS, tehty 31 päivänä maaliskuuta 1998, riskiaineksen käytön kieltämisestä tarttuvien spongiformisten enkefalopatioiden vuoksi tehdyn komission päätöksen 97/534/EY muuttamisesta (98/248/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan, ottaa huomioon sisämarkkinoiden toteuttamista varten eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (3) ja erityisesti sen 19 artiklan, ottaa huomioon komission ehdotuksen, sekä katsoo, että komissio teki 30 päivänä heinäkuuta 1997 päätöksen 97/534/EY (4) riskiaineksen käytön kieltämisestä tarttuvien spongiformisten enkefalopatioiden vuoksi; mainittua päätöstä sovelletaan 1 päivästä huhtikuuta 1998, pysyvä eläinlääkintäkomitea ei ole antanut myönteistä lausuntoa komission alkuehdotuksesta toimenpiteiksi; tämän vuoksi komissio on tehnyt neuvostolle ehdotuksen direktiivin 89/662/ETY 17 artiklan mukaisesti toteutettavista toimenpiteistä, jotka neuvoston on annettava kahden viikon kuluessa, ja päätöksen 97/534/EY tekemisen jälkeen tapahtunut kehitys on johtanut siihen, että on osoittautunut välttämättömäksi tarkastella tarkoin uudelleen mainitussa päätöksessä säädettyjä toimenpiteitä ja tämän vuoksi päätöksen soveltamispäivää olisi lykättävä, ON TEHNYT TÄMÄN PÄÄTÖKSEN: 1 artikla Korvataan päätöksen 97/534/EY 10 artiklassa päivämäärä "1 päivästä huhtikuuta 1998" päivämäärällä "1 päivästä tammikuuta 1999". 2 artikla Tämä päätös on osoitettu kaikille jäsenvaltioille. Sitä sovelletaan 1 päivästä huhtikuuta 1998. Tehty Brysselissä 31 päivänä maaliskuuta 1998. Neuvoston puolesta J. CUNNINGHAM Puheenjohtaja (1) EYVL L 395, 30.12.1989, s. 13, direktiivi sellaisena kuin se on viimeksi muutettuna direktiivillä 92/118/ETY (EYVL L 62, 15.3.1993, s. 49). (2) EYVL L 224, 18.8.1990, s. 29, direktiivi sellaisena kuin se on viimeksi muutettuna direktiivillä 92/118/ETY. (3) EYVL L 373, 31.12.1990, s. 1, direktiivi sellaisena kuin se on viimeksi muutettuna direktiivillä 96/43/EY (EYVL L 162, 1.7.1996, s. 1). (4) EYVL L 216, 8.8.1997, s. 95, päätös sellaisena kuin se on muutettuna komission päätöksellä 97/886/EY (EYVL L 351, 23.12.1997, s. 69).
98/238/EY, EHTY: Neuvoston ja Komission päätös, tehty 26 päivänä tammikuuta 1998, Euroopan yhteisöjen ja niiden jäsenvaltioiden sekä Tunisian tasavallan välisen Euroopan ja Välimeren alueen assosiointia koskevan sopimuksen tekemisestä



Virallinen lehti nro L 097 , 30/03/1998 s. 0001 - 0001



NEUVOSTON JA KOMISSION PÄÄTÖS, tehty 26 päivänä tammikuuta 1998, Euroopan yhteisöjen ja niiden jäsenvaltioiden sekä Tunisian tasavallan välisen Euroopan ja Välimeren alueen assosiointia koskevan sopimuksen tekemisestä (98/238/EY, EHTY) EUROOPAN UNIONIN NEUVOSTO ja EUROOPAN YHTEISÖJEN KOMISSIO, jotka ottavat huomioon Euroopan yhteisön perustamissopimuksen ja erityisesti sen 238 artiklan yhdessä 228 artiklan 2 kohdan toisen virkkeen ja 3 kohdan toisen alakohdan kanssa, ottavat huomioon Euroopan hiili- ja teräsyhteisön perustamissopimuksen ja erityisesti sen 95 artiklan, neuvoa-antavaa komiteaa kuultuaan ja neuvoston annettua puoltavan lausuntonsa, ottavat huomioon Euroopan parlamentin puoltavan lausunnon, sekä katsovat, että olisi hyväksyttävä Brysselissä 17 päivänä heinäkuuta 1995 allekirjoitettu Euroopan yhteisöjen ja niiden jäsenvaltioiden sekä Tunisian tasavallan välinen Euroopan ja Välimeren alueen assosiointia koskeva sopimus, OVAT PÄÄTTÄNEET SEURAAVAA: 1 artikla Hyväksytään Euroopan yhteisön ja Euroopan hiili- ja teräsyhteisön puolesta Euroopan yhteisöjen ja niiden jäsenvaltioiden sekä Tunisian tasavallan välinen Euroopan ja Välimeren alueen assosiointia koskeva sopimus ja sen liitteinä olevat pöytäkirjat sekä päätösasiakirjan liitteinä olevat julistukset. Sopimus, pöytäkirjat ja päätösasiakirja ovat tämän päätöksen liitteinä. 2 artikla 1. Päätöksen yhteisön assosiointineuvostossa ja assosiointikomiteassa ottamasta kannasta tekee komission ehdotuksesta neuvosto tai tarvittaessa komissio Euroopan yhteisön ja Euroopan hiili- ja teräsyhteisön perustamissopimusten asiaa koskevien kulloistenkin määräysten mukaisesti. 2. Neuvoston puheenjohtaja toimii assosiointisopimuksen 79 artiklan mukaisesti assosiointineuvoston puheenjohtajana ja esittää siellä yhteisön kannan. Neuvoston puheenjohtajan edustaja toimii assosiointisopimuksen 82 artiklan mukaisesti assosiointikomitean puheenjohtajana ja esittää siellä yhteisön kannan. 3 artikla Neuvoston puheenjohtaja tekee Euroopan yhteisön puolesta assosiointisopimuksen 96 artiklassa määrätyn ilmoituksen. Komission puheenjohtaja tekee saman ilmoituksen Euroopan hiili- ja teräsyhteisön puolesta. Tehty Brysselissä Komission puolesta J. SANTER Puheenjohtaja Neuvoston puolesta R. COOK Puheenjohtaja
98/241/EY: Neuvoston päätös, tehty 23 päivänä maaliskuuta 1998, heksakloorietaanin käytön asteittaisesta lopettamisesta muussa metalliteollisuudessa kuin rautametalliteollisuudessa tehdyn päätöksen PARCOM 96/1 hyväksymisestä yhteisön puolesta



Virallinen lehti nro L 096 , 28/03/1998 s. 0041 - 0041



NEUVOSTON PÄÄTÖS, tehty 23 päivänä maaliskuuta 1998, heksakloorietaanin käytön asteittaisesta lopettamisesta muussa metalliteollisuudessa kuin rautametalliteollisuudessa tehdyn päätöksen PARCOM 96/1 hyväksymisestä yhteisön puolesta (98/241/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 100 a artiklan yhdessä 228 artiklan 2 kohdan ensimmäisen virkkeen ja 3 kohdan ensimmäisen alakohdan kanssa, ottaa huomioon komission ehdotuksen (1), ottaa huomioon Euroopan parlamentin lausunnon (2), sekä katsoo, että yhteisö liittyi 3 päivänä maaliskuuta 1975 tehdyllä neuvoston päätöksellä maalta peräisin olevan meren pilaantumisen ehkäisemistä koskevaan yleissopimukseen (Pariisin yleissopimus) (3), ja siitä tuli siten yleissopimuksen osapuoli, Pariisin yleissopimuksen toimeenpaneva elin (Pariisin komissio eli PARCOM) voi antaa saastumisen ehkäisytoimenpiteitä; se on tehnyt päätöksen PARCOM 96/1 heksakloorietaanin käytön asteittaisesta lopettamisesta muussa metalliteollisuudessa kuin rautametalliteollisuudessa, komissio osallistui päätöksen PARCOM 96/1 hyväksymiseen neuvoston antaman valtuutuksen nojalla ja neuvotteludirektiivien mukaisesti, heksakloorietaani sisältyy direktiivin tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä 27 päivänä heinäkuuta 1976 annetun neuvoston direktiivin 76/769/ETY (4) liitteessä I olevaan vaarallisten aineiden luetteloon, päätöksen PARCOM 96/1 määräykset ovat direktiivin 76/769/ETY mukaisia, ja tämän vuoksi yhteisön olisi hyväksyttävä päätös PARCOM 96/1, ON PÄÄTTÄNYT SEURAAVAA: Ainoa artikla 1. Hyväksytään yhteisön puolesta päätös PARCOM 96/1 heksakloorietaanin käytön asteittaisesta lopettamisesta muussa metalliteollisuudessa kuin rautametalliteollisuudessa. Mainitun päätöksen teksti on tämän päätöksen liitteenä. 2. Valtuutetaan komissio ilmoittamaan tästä hyväksymisestä Pariisin komissiolle. Tehty Brysselissä 23 päivänä maaliskuuta 1998. Neuvoston puolesta M. MEACHER Puheenjohtaja (1) EYVL C 364, 2.12.1997, s. 13 (2) EYVL C 80, 16.3.1998 (3) EYVL L 194, 25.7.1975, s. 5 (4) EYVL L 262, 27.9.1976, s. 201, direktiivi sellaisena kuin se on viimeksi muutettuna komission direktiivillä 97/64/EY (EYVL L 315, 19.11.1997, s. 13).
98/298/EY: Neuvoston päätös, tehty 27 päivänä huhtikuuta 1998, kahden talous- ja sosiaalikomitean jäsenen nimeämisestä



Virallinen lehti nro L 133 , 07/05/1998 s. 0022 - 0022



NEUVOSTON PÄÄTÖS, tehty 27 päivänä huhtikuuta 1998, kahden talous- ja sosiaalikomitean jäsenen nimeämisestä (98/298/EY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 194 artiklan, ottaa huomioon Euroopan atominenergiayhteisön perustamissopimuksen ja erityisesti sen 166 artiklan, ottaa huomioon talous- ja sosiaalikomitean jäsenten nimeämisestä 20 päivänä syyskuuta 1998 päättyväksi toimikaudeksi 26 päivänä syyskuuta 1994 tehdyn neuvoston päätöksen (1), sekä katsoo, että edellä mainitussa komiteassa on vapautunut kaksi jäsenen paikkaa H. C. J. van den Burgin ja Anders Lönnbergin erottua, ottaa huomioon Ruotsin ja Alankomaiden hallitusten esittämät ehdokkaat, sekä saatuaan Euroopan yhteisöjen komission lausunnon, ON PÄÄTTÄNYT SEURAAVAA: Ainoa artikla Nimetään J. F. E. van der Hooft ja Ernst Erik Ehnmark talous- ja sosiaalikomitean jäseniksi H. C. J. van den Burgin ja Anders Lönnbergin tilalle näiden jäljellä olevaksi toimikaudeksi eli 20 päivään syyskuuta 1998. Tehty Luxemburgissa 27 päivänä huhtikuuta 1998. Neuvoston puolesta R. COOK Puheenjohtaja (1) EYVL L 257, 5.10.1994, s. 20
98/306/EY, EHTY, Euratom: Euroopan parlamentin puhemiehistön päätös tehty 17 päivänä huhtikuuta 1998, Euroopan parlamentin päätöksen 97/632/EHTY, EY, Euratom ja erityisesti sen 3 artiklan 1 kohdan täytäntöönpanosta pitkien asiakirjojen lähettämiseen liittyvien maksujen osalta



Virallinen lehti nro L 135 , 08/05/1998 s. 0046 - 0046



EUROOPAN PARLAMENTIN PUHEMIEHISTÖN PÄÄTÖS tehty 17 päivänä huhtikuuta 1998, Euroopan parlamentin päätöksen 97/632/EHTY, EY, Euratom ja erityisesti sen 3 artiklan 1 kohdan täytäntöönpanosta pitkien asiakirjojen lähettämiseen liittyvien maksujen osalta (98/306/EY, EHTY, Euratom) EUROOPAN PARLAMENTIN PUHEMIEHISTÖ, joka ottaa huomioon Euroopan yhteisöjen perustamissopimukset ja erityisesti Euroopan yhteisön perustamissopimuksen 142 artiklan, ottaa huomioon Euroopan parlamentin työjärjestyksen 22 artiklan 2 kohdan (1), ottaa huomioon yleisön oikeudesta saada tietoa Euroopan parlamentin asiakirjoista 10 päivänä heinäkuuta 1997 tehdyn Euroopan parlamentin päätöksen 97/632/EHTY, EY, Euratom (2) ja erityisesti sen 3 artiklan 1 kohdan, sekä katsoo, että kyseisessä päätöksessä määrätään kustannusten maksusta, on päätettävä tapauskohtaisesti kustannuksista, jotka liittyvät kyseisten asiakirjojen lähettämiseen muilla tavoin, ja on päätettävä kääntämiskustannuksista, jotka liittyvät muihin kuin Euroopan yhteisöjen virallisiin kieliin, ON PÄÄTTÄNYT SEURAAVAA: 1 artikla Yli 30-sivuisen asiakirjan paperijäljennöksen lähettämisestä peritään ennakkoon asiakirjakohtaisen kymmenen ecun maksun lisäksi 0,036 ecua sivulta. Euroopan parlamentin puhemiehistö voi päättää tämän summan tarkistamisesta pääsihteerin ehdotuksesta. Pääsihteeri päättää muihin lähetystapoihin liittyvistä kuluista tapauskohtaisesti, kulujen on joka tapauksessa pysyttävä kohtuuden rajoissa. Tämä päätös ei koske julkaistuja asiakirjoja, joihin sovelletaan edelleen omaa hinnoitusjärjestelmää. 2 artikla Jos asiakirja on käännettävä päätöksen 97/632/EHTY, EY, Euratom 2 artiklan 2 kohdan mukaisesti jollekin muulle kuin Euroopan yhteisöjen viralliselle kielelle, sovelletaan toimielimessä voimassa olevaa freelance-järjestelmän mukaista, toimielimen ulkopuolella teetettyjä käännöksiä koskevaa tariffia. 3 artikla Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä. Tehty Brysselissä 17 päivänä huhtikuuta 1998. Puhemiehistön puolesta José María GIL-ROBLES Puhemies (1) EYVL L 293, 7.12.1995, s. 1 (2) EYVL L 263, 25.9.1997, s. 27
98/283/EY: Komission päätös, tehty 8 päivänä huhtikuuta 1998, Tanskassa käytettävien sianruhojen luokitusmenetelmien hyväksymisestä tehdyn päätöksen 92/469/ETY muuttamisesta (Ainoastaan tanskankielinen teksti on todistusvoimainen)



Virallinen lehti nro L 128 , 30/04/1998 s. 0068 - 0068



KOMISSION PÄÄTÖS, tehty 8 päivänä huhtikuuta 1998, Tanskassa käytettävien sianruhojen luokitusmenetelmien hyväksymisestä tehdyn päätöksen 92/469/ETY muuttamisesta (Ainoastaan tanskankielinen teksti on todistusvoimainen) (98/283/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön sianruhojen luokitusasteikosta 13 päivänä marraskuuta 1984 annetun neuvoston asetuksen (ETY) N:o 3220/84 (1), sellaisena kuin se on viimeksi muutettuna asetuksella (EY) N:o 3513/93 (2), ja erityisesti sen 5 artiklan 2 kohdan, sekä katsoo, että komissio on hyväksynyt päätöksellä 92/469/ETY (3), sellaisena kuin se on viimeksi muutettuna päätöksellä 96/551/EY (4), erilaiset Tanskassa käytettävät sianruhojen luokitusmenetelmät, päätöksen 92/469/ETY edellisessä muutoksessa esitetyn ruhojen vähärasvaisen lihaosuuden laskemiseksi tarkoitetun uuden kaavan käyttö "UNIFOM" -menetelmän osalta on osoittautunut hieman puutteelliseksi arvioiden tarkkuuden suhteen; sen vuoksi olisi sallittava korjatun kaavan käyttö, ja tässä päätöksessä säädetyt toimenpiteet ovat sianlihan hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 92/469/ETY liitteessä olevan 3 osan 3 kohdan kaava seuraavasti: "^y = 68,386166 - 0,1240656 x1 - 0,8717984 x2 + 0,1088299 x3". 2 artikla Tämä päätös on osoitettu Tanskan kuningaskunnalle. Tehty Brysselissä 8 päivänä huhtikuuta 1998. Komission puolesta Franz FISCHLER Komission jäsen (1) EYVL L 301, 20.11.1984, s. 1 (2) EYVL L 320, 22.12.1993, s. 5 (3) EYVL L 265, 11.9.1992, s. 39 (4) EYVL L 236, 18.9.1996, s. 49